बैंक ने कहा है कि नीरव मोदी महाघोटाले की वजह से हुए घाटे के मद में उसने 7,178 करोड़ रुपये का प्रावधान आलोच्य तिमाही में किया. इसके अनुसार, यह 14,356 करोड़ रुपये की कुल राशि का 50 फीसदी है. बैंक घोटाले वाले इस खाते की बाकी बची राशि के लिए प्रावधान मौजूदा वित्त वर्ष की बाकी तीन तिमाहियों में करेगी. पीएनबी का कहना है कि उसने फर्जी तरीके से जारी किये गये साख पत्रों (एलओयू) तथा विदेशी साख पत्रों (एफएलसी) के मद में अपनी देनदारियों के लिए अन्य बैंकों को 6,586.11 करोड़ रुपये का भुगतान किया है.